Document ID: 31990R1325

ΚΑΝΟΝΙΣΜΟΣ (ΕΟΚ) αριθ. 1325/90 ΤΟΥ ΣΥΜΒΟΥΛΙΟΥ
της 14ης Μαΐου 1990
για την τροποποίηση του κανονισμού (ΕΟΚ) αριθ. 822/87 περί κοινής οργανώσεως της
αμπελοοινικής αγοράς
ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι η απαγόρευση νέων φυτεύσεων που αναφέρεται στο άρθρο 6 του κανονισμού (ΕΟΚ) αριθ. 822/87 (4), όπως τροποποιήθηκε τελευταία από τον κανονισμό (ΕΟΚ) αριθ. 388/90 (5), λήγει στο τέλος της αμπελουργικής περιόδου 1989/90 7 ότι λόγω των διαρθρωτικών πλεονασμάτων που χαρακτηρίζουν τον τομέα, καθιερώθηκε έως το 1995/96 ένα καθεστώς εθελουσίας εγκαταλείψεως με πριμοδότηση, των αμπελουργικών εκτάσεων που αποσκοπεί στην απορρόφηση του πλεονάσματος αυτού 7 ότι προκειμένου να είναι αποτελεσματικό το μέτρο της εγκαταλείψεως είναι απαραίτητο να παραταθεί τουλάχιστον έως την ίδια ημερομηνία η απαγόρευση νέων φυτεύσεων συνδυαζομένη με συνοδευτικές παρεκκλίσεις, με εξαίρεση εκείνη που είναι σχετική με τους vqprd, για τους οποίους, αναμένοντας την καθιέρωση ενός οριστικού καθεστώτος, η παράταση μπορεί να περιοριστεί για μία μόνη αμπελουργική περίοδο 7
ότι η προαναφερόμενη απαγόρευση νέων φυτεύσεων, συνδυαζόμενη με τον περιορισμό της ασκήσεως του δικαιώματος επαναφυτεύσεως όσον φορά τον επιτραπέζιο οίνο, τα επιτραπέζια σταφύλια καθώς και τις μητρικές φυτείες υποκειμένων αμπέλου, εμφανίζει τον κίνδυνο να μην επιτρέψει στους τομείς αυτούς την προσαρμογή της προσφοράς στην εξέλιξη της ζήτησης 7 ότι, κατά συνέπεια, δικαιολογείται κάποια ελαστικότητα στον τομέα της επαναφυτεύσεως, συνδυασμένη με μέτρα ποιοτικής βελτιώσεως και περιορισμού της αποδόσεως 7
ότι το άρθρο 46 παράγραφος 4 του κανονισμού (ΕΟΚ) αριθ. 822/87 προβλέπει ότι οι διαφημιστικές εκστρατείες υπέρ της καταναλώσεως του χυμού σταφυλής μπορούν να πραγματοποιηθούν έως την αμπελουργική περίοδο 1989/90 7
ότι ο κανονισμός (ΕΟΚ) αριθ. 822/87 στο άρθρο 18 παράγραφος 3 στο άρθρο 20 παράγραφος 2, στο άρθρο 39 παράγραφος 12 και στο άρθρο 65 παράγραφος 5 προβλέπει, ιδίως, ότι πριν από το τέλος της αμπελουργικής περιόδου 1989/90 η Επιτροπή υποβάλλει στο Συμβούλιο εκθέσεις επί του καθορισμού των ζωνών, επί του εμπλουτισμού και επί των αποτελεσμάτων των διαρθρωτικών μέτρων και της σχέσεώς
τους με την υποχρεωτική απόσταξη και επί της μεγίστης περιεκτικότητας σε θειϊκό ανυδρίτη των οίνων καθώς και τις ενδεχόμενες προτάσεις που θα προκύψουν 7 ότι η εκπόνηση τέτοιων εκθέσεων προϋπέθετε την οργάνωση μελετών με τη συμμετοχή ανεξαρτήτων εμπειρογνωμόνων οι οποίες δεν τέλειωσαν ακόμη 7
ότι η σημασία για τον τομέα των προαναφερθέντων προβλημάτων απαιτεί τη μέγιστη συνάφεια μεταξύ των λύσεων που θα προταθούν 7 ότι για την αναζήτηση αυτής της συνάφειας είναι αναγκαίο να εκπονηθούν οι αναγκαίες προτάσεις διαθέτοντας το σύνολο των στοιχείων και συνεπώς
να μεταφερθούν για μια περίοδο ορισμένες προθεσμίες λήξεως 7
ότι η πείρα που αποκτήθηκε δείχνει ότι η διάθεση της αλκοόλης που προέρχεται από τις υποχρεωτικές αποστάξεις που κατέχεται από τους οργανισμούς παρέμβασης αφορά κατά προτεραιότητα ορισμένες μορφές του προϊόντος 7 ότι είναι συνεπώς σκόπιμο να εισαχθεί η δυνατότητα προσανατολισμού της αναλήψεως εκ μέρους των οργανισμών παρέμβασης προς τις μορφές αλκοόλης που έχουν τις μεγαλύτερες πιθανότητες διαθέσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 822/87 τροποποιείται ως εξής:
1. Στο άρθρο 5, η παράγραφος 1 αντικαθίσταται από το ακόλουθο κείμενο:
«1. Όταν ο κάτοχος εκμετάλλευσης αμπελουργικών εκτάσεων υποβάλλει αίτηση με σκοπό να τύχει:
- αδείας για νέα φύτευση, κατά την έννοια του παραρτήματος V, σύμφωνα με την κοινοτική νομοθεσία, σε εκτάσεις που προορίζονται για την παραγωγή οίνου, ή
- μεταβίβασης του δικαιώματος αναφύτευσης σύμφωνα με το άρθρο 7 παράγραφος 2 δεύτερο εδάφιο, δεύτερη περίπτωση, ή
- πριμοδότησης για εγκατάλειψη που προβλέπεται από τον κανονισμό (ΕΟΚ) αριθ. 1442/88 του Συμβουλίου της 24 ης Μαΐου 1988 σχετικά με τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων οριστικής εγκατάλειψης αμπελουργικών εκτάσεων (1), όπως τροποποιήθηκε από τον κανονισμό (ΕΟΚ) αριθ. 1327/90 (2), ή
- μέτρων αναδιάρθρωσης που προκύπτουν από την κοινή δράση που προβλέπεται στον κανονισμό (ΕΟΚ) αριθ. 458/80 του Συμβουλίου της 18ης Φεβρουαρίου 1980 περί αναδιαρθρώσεως των αμπελώνων στα πλαίσια συλλογικών δραστηριοτήτων (3), όπως τροποποιήθηκε τελευταία από τον κανονισμό (ΕΟΚ) αριθ. 388/88 (4),
οι αρμόδιες αρχές του κράτους μέλους προβαίνουν, εάν είναι απαραίτητο, στην ταξινόμηση των εν λόγω εκτάσεων πριν ληφθεί απόφαση για την αίτηση αυτή.
(1) ΕΕ αριθ. L 132 της 28. 5. 1988, σ. 3.
(2) ΕΕ αριθ. L 132 της 23. 5. 1990, σ. 23.
(3) ΕΕ αριθ. L 57 της 29. 2. 1980, σ. 27.
(4) ΕΕ αριθ. L 39 της 12. 2. 1988, σ. 1.».
2. Στο άρθρο 6, η παράγραφος 1 αντικαθίσταται από το ακόλουθο κείμενο:
«1. Απαγορεύεται κάθε νέα φύτευση αμπέλου έως τις 31 Αυγούστου 1996.
Ωστόσο, τα κράτη μέλη μπορούν να χορηγούν άδειες νέων φυτεύσεων για την αμπελουργική περίοδο 1990/91, για εκτάσεις που προορίζονται για παραγωγή vqprd, για τους οποίους η Επιτροπή έχει αναγνωρίσει ότι η παραγωγή, λόγω των ποιοτικών χαρακτηριστικών της, είναι σημαντικά μικρότερη από τη ζήτηση.»
3. Στο άρθρο 7:
- το δεύτερο εδάφιο της παραγράφου 2 αντικαθίσταται από το ακόλουθο:
«Ωστόσο, το δικαίωμα αναφύτευσης μπορεί να μεταβιβάζεται, εν όλω ή εν μέρει, σε άλλη εκμετάλλευση:
- σε εκτάσεις που προορίζονται για παραγωγή vqprd, υπό όρους που καθορίζει το ενδιαφερόμενο κράτος μέλος,
- σε εκτάσεις που προορίζονται για παραγωγή επιτραπέζιου οίνου, επιτραπέζιων σταφυλιών ή για την καλλιέργεια μητρικών φυτειών υποκειμένων αμπέλου υπό όρους που θα καθοριστούν. Οι όροι που αφορούν τις εκτάσεις με προορισμό την παραγωγή επιτραπέζιου οίνου πρέπει να παρέχουν κυρίως τις ακόλουθες εγγυήσεις:
- η έκταση επί της οποίας ασκείται το δικαίωμα να ανήκει στην κατηγορία 1, κατά την έννοια του άρθρου 4,
- οι ποικιλίες να περιλαμβάνονται στην κατάταξη των συνιστώμενων ποικιλιών που ορίζει το άρθρο 13 και να εγγυώνται υψηλό ποιοτικό επίπεδο, καθώς και απόδοση ανά εκτάριο που να είναι περιορισμένη σε σχέση με τις ποικιλίες που καλλιεργούνται στη συγκεκριμένη διοικητική ενότητα.»,
- η παράγραφος 6 αντικαθίσταται από το ακόλουθο κείμενο:
«6. Οι λεπτομέρειες εφαρμογής του παρόντος άρθρου και κυρίως οι όροι που εκτίθενται στην παράγραφο 2 δεύτερο εδάφιο δεύτερη περίπτωση θεσπίζονται σύμφωνα με τη διαδικασία που προβλέπεται στο άρθρο 83.»
4. Στο άρθρο 18 παράγραφος 3, το δεύτερο εδάφιο αντικαθίσταται από το ακόλουθο κείμενο:
«Πριν από το τέλος της περιόδου 1990/91, η Επιτροπή υποβάλλει στο Συμβούλιο έκθεση ως προς την οριοθέτηση των αμπελουργικών ζωνών της Κοινότητας. Το Συμβούλιο με ειδική πλειοψηφία μετά από πρόταση της
Επιτροπής, λαμβάνει απόφαση σχετικά με την οριοθέτηση των αμπελουργικών ζωνών για το σύνολο της Κοινότητας, και οι διατάξεις αυτές εφαρμόζονται από την περίοδο 1991/92.»
5. Στο άρθρο 20, η παράγραφος 2 αντικαθίσταται από το ακόλουθο κείμενο:
«2. Η Επιτροπή υποβάλλει στο Συμβούλιο, πριν από την 1η Σεπτεμβρίου 1990, έκθεση που περιλαμβάνει τα αποτελέσματα της μελέτης που αναφέρεται στο άρθρο 1 καθώς και, κατά περίπτωση, τις κατάλληλες προτάσεις. Το Συμβούλιο αποφασίζοντας επί των προτάσεων αυτών με ειδική πλειοψηφία, αποφαίνεται το 1991 ως προς τα μέτρα που πρέπει να ληφθούν στον τομέα της αυξήσεως του φυσικού κατ' όγκον αλκοολικού τίτλου των προϊόντων που αναφέρονται στο άρθρο 18 παράγραφος 1.»
6. Το άρθρο 35 παράγραφος 6 δεύτερο εδάφιο αντικαθίσταται από το ακόλουθο κείμενο:
«Πάντως:
- μπορεί να αποφασιστεί, σύμφωνα με τη διαδικασία που προβλέπεται στο άρθρο 83, ότι μόνο ορισμένα προϊόντα μεταξύ εκείνων που έχουν αλκοολικό τίτλο τουλάχιστον 92 % vol μπορούν να παραδοθούν στον οργανισμό παρεμβάσεως,
- τα κράτη μέλη μπορούν να προβλέπουν ότι ο οργανισμός παρέμβασής τους δεν αγοράζει το προϊόν που προβλέπεται στο πρώτο εδάφιο δεύτερη περίπτωση,
- εάν ο οίνος έχει μεταποιηθεί σε αλκοολωμένο οίνο πριν παραδοθεί στην απόσταξη, η ενίσχυση που αναφέρεται στο πρώτο εδάφιο πρώτο περίπτωση καταβάλλεται στον παρασκευαστή του αλκοολωμένου οίνου και το προϊόν της απόσταξης δεν μπορεί να παραδίδεται στον οργανισμό παρέμβασης.»
7. Στο άρθρο 36 παράγραφος 4 δεύτερο εδάφιο, παρεμβάλλεται η ακόλουθη πρώτη περίπτωση:
«- μπορεί να αποφασιστεί, σύμφωνα με τη διαδικασία που προβλέπεται στο άρθρο 83, ότι μόνο ορισμένα προϊόντα μεταξύ εκείνων που έχουν αλκοολικό τίτλο τουλάχιστον 92 % vol μπορούν να παραδοθούν στον οργανισμό παρεμβάσεως,».
8. Στο άρθρο 39:
- η παράγραφος 3 τρίτο και τέταρτο εδάφιο αντικαθίσταται από τα ακόλουθα:
«Μέχρι το τέλος της περιόδου 1990/91:
- το ενιαίο ποσοστό είναι 85,
- οι διαδοχικές περίοδοι αναφοράς είναι οι περίοδοι 1981/82, 1982/83 και 1983/84.
Από την περίοδο 1991/92 το ενιαίο ποσοστό και οι διαδοχικές περίοδοι αναφοράς καθορίζονται από την Επιτροπή, η οποία ορίζει:
- το ενιαίο ποσοστό, λαμβάνοντας υπόψη τις ποσότητες που πρέπει να αποστάζονται σύμφωνα με την παράγραφο 2, για να εξαλειφθεί η πλεονασματική παραγωγή της εν λόγω περιόδου,
- τις διαδοχικές περιόδους αναφοράς, λαμβάνοντας υπόψη την εξέλιξη της παραγωγής και, ιδίως, τα αποτελέσματα της πολιτικής εκριζώσεων.»,
- στην παράγραφο 7 παρεμβάλλεται, στο δεύτερο εδάφιο, η ακόλουθη πρώτη περίπτωση:
«- μπορεί να αποφασιστεί, σύμφωνα με τη διαδικασία που προβλέπεται στο άρθρο 83, ότι μόνο ορισμένα προϊόντα μεταξύ εκείνων που έχουν αλκοολικό τίτλο τουλάχιστον 92 % vol μπορούν να παραδοθούν στον οργανισμό παρεμβάσεως,»
- η παράγραφος 10 αντικαθίσταται από την ακόλουθη:
«10. Κατά παρέκκλιση από το παρόν άρθρο, για τις περιόδους 1985/86 έως 1990/91, η υποχρεωτική απόσταξη μπορεί να εφαρμόζεται στην Ελλάδα σύμφωνα με ειδικές διατάξεις στις οποίες λαμβάνονται υπόψη οι δυσχέρειες που διαπιστώνονται στη χώρα αυτή, ιδίως όσον αφορά τη σαφή γνώση των αποδόσεων στο εκτάριο. Οι διατάξεις αυτές θεσπίζονται σύμφωνα με τη διαδικασία που προβλέπεται στο άρθρο 83.»,
- η παράγραφος 11 πρώτο εδάφιο αντικαθίσταται από την ακόλουθη:
«11. Εάν, κατά τη διάρκεια των αμπελουργικών περιόδων 1987/88 έως 1990/91, εμφανισθούν δυσχέρειες που είναι δυνατόν να θέσουν σε κίνδυνο την πραγματοποίηση ή την ισόρροπη εφαρμογή της υποχρεωτικής απόσταξης που αναφέρεται στην παράγραφο 1, τα μέτρα που είναι αναγκαία για να εξασφαλισθεί η αποτελεσματική εφαρμογή της απόσταξης θεσπίζονται σύμφωνα με τη διαδικασία που προβλέπεται στο άρθρο 83.»,
- η παράγραφος 12 αντικαθίσταται από την ακόλουθη:
«12. Πριν από το τέλος της περιόδου 1990/91, η Επιτροπή υποβάλλει στο Συμβούλιο έκθεση που περιλαμβάνει ιδίως τις επιπτώσεις των διαρθρωτικών μέτρων που εφαρμόζονται στον αμπελουργικό τομέα καθώς και, κατά περίπτωση, προτάσεις που αποσκοπούν στην κατάργηση ή στην αντικατάσταση των διατάξεων του παρόντος άρθρου από άλλα μέτρα που εγγυώνται την ισορροπία της αμπελοοινικής αγοράς.»
9. Στο άρθρο 46, η παράγραφος 4 αντικαθίσταται από το ακόλουθο κείμενο:
«4. Κατά τις αμπελουργικές περιόδους 1985/86 μέχρι 1990/91, μέρος της ενισχύσεως που αναφέρεται στην παράγραφο 1 πρώτη περίπτωση και πρόκειται να καθοριστεί, προορίζεται για την οργάνωση διαφημιστικών εκστρατειών υπέρ της καταναλώσεως του χυμού σταφυλής. Για την οργάνωση των εκστρατειών αυτών, το ποσό της ενισχύσεως μπορεί να καθοριστεί σε επίπεδο ανώτερο από εκείνο που προκύπτει από την εφαρμογή της παραγράφου 3.»
10. Στο άρθρο 65, η παράγραφος 5 αντικαθίσταται από το ακόλουθο κείμενο:
«5. Η Επιτροπή υποβάλλει στο Συμβούλιο, πριν από την 1η Απριλίου 1991, έχοντας υπόψη την πείρα που έχει αποκτηθεί, έκθεση όσον αφορά τη μεγίστη περιεκτικότητα σε θειϊκό ανυδρίτη των οίνων, συνοδευόμενη, κατά περίπτωση, από προτάσεις επί των οποίων το Συμβούλιο αποφασίζει με ειδική πλειοψηφία πριν από την 1η Σεπτεμβρίου 1991.»
11. Στο άρθρο 16 παράγραφος 7 και στο άρθρο 70 παράγραφος 3, το δεύτερο και το τρίτο εδάφιο καταργούνται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1990, εκτός από το άρθρο 1 παράγραφοι 1, 5 και 11 που εφαρμόζονται από την έναρξη ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1990.

Labels: 17
19
6